CELEX: 32012D0033(01)
Language: sl
Date: 2012-12-19 00:00:00
Title: 2013/32/EU: Sklep Evropske centralne banke z dne 19. decembra 2012 o spremembi Sklepa ECB/2010/24 o vmesni razdelitvi prihodka Evropske centralne banke iz naslova eurobankovcev v obtoku in iz naslova vrednostnih papirjev, kupljenih po programu v zvezi s trgi vrednostnih papirjev (ECB/2012/33)

17.1.2013   
            
            
               SL
            
            
               Uradni list Evropske unije
            
            
               L 13/12
            
         SKLEP EVROPSKE CENTRALNE BANKE
   z dne 19. decembra 2012
   o spremembi Sklepa ECB/2010/24 o vmesni razdelitvi prihodka Evropske centralne banke iz naslova eurobankovcev v obtoku in iz naslova vrednostnih papirjev, kupljenih po programu v zvezi s trgi vrednostnih papirjev
   (ECB/2012/33)
   (2013/32/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 33 Statuta,
   ob upoštevanju naslednjega:
   
               (1)
            
            
               Sklep ECB/2010/24 z dne 25. novembra 2010 o vmesni razdelitvi prihodka Evropske centralne banke iz naslova eurobankovcev v obtoku in iz naslova vrednostnih papirjev, kupljenih po programu v zvezi s trgi vrednostnih papirjev (1), določa, kako Evropska centralna banka (ECB) med NCB razdeli: (a) svoj prihodek iz naslova eurobankovcev v obtoku, ki nastane v vsakem poslovnem letu; in (b) svoj prihodek iz naslova vrednostnih papirjev, kupljenih po programu v zvezi s trgi vrednostnih papirjev, ki nastane v vsakem poslovnem letu.
            
         
               (2)
            
            
               Datume vmesne razdelitve prihodka ECB iz naslova eurobankovcev v obtoku je treba uskladiti z datumi razdelitve prihodka ECB iz naslova vrednostnih papirjev po programu v zvezi s trgi vrednostnih papirjev. Razen če Svet ECB odloči drugače, bi ECB morala ti dve vrsti prihodka razdeliti na zadnji delovni dan v januarju naslednjega leta. Tako ima ECB zadosti časa, da ugotovi znesek prihodka, ki nastane iz naslova vrednostnih papirjev po programu v zvezi s trgi vrednostnih papirjev.
            
         
               (3)
            
            
               Sklep ECB/2010/24 je treba ustrezno spremeniti –
            
         SPREJEL NASLEDNJI SKLEP:
   Člen 1
   Sprememba
   Člen 2(2) do (4) se nadomesti z naslednjim:
   
      „2.   Razen če Svet ECB odloči drugače, ECB razdeli med NCB svoj prihodek iz naslova eurobankovcev v obtoku in svoj prihodek iz naslova vrednostnih papirjev po programu v zvezi s trgi vrednostnih papirjev, ki nastaneta v vsakem poslovnem letu, na zadnji delovni dan v januarju naslednjega leta.
      3.   Znesek prihodka ECB iz naslova eurobankovcev v obtoku se lahko v skladu s sklepom Sveta ECB na podlagi Statuta ESCB zmanjša glede na stroške, ki jih ima ECB v zvezi z izdajo in obdelavo eurobankovcev.“
   
   Člen 2
   Začetek veljavnosti
   Ta sklep začne veljati 31. decembra 2012.
   
      V Frankfurtu na Majni, 19. decembra 2012
      
         
            Predsednik ECB
         
         Mario DRAGHI
      
   
   
      (1)  UL L 6, 11.1.2011, str. 35.